pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางเร่งประชาสัมพันธ์เปลี่ยนแปลงบัญชีเงินฝาก ธ.ธนชาต (เดิม) เปลี่ยนแปลงเลขที่บัญชีเงินฝากใหม่
วันพุธที่ 4 สิงหาคม 2564
กรมบัญชีกลางเร่งประชาสัมพันธ์เปลี่ยนแปลงบัญชีเงินฝาก ธ.ธนชาต (เดิม) เปลี่ยนแปลงเลขที่บัญชีเงินฝากใหม่
กรมบัญชีกลางเร่งประชาสัมพันธ์ให้ข้าราชการ ลูกจ้างประจํา ผู้รับเบี้ยหวัดบํานาญ และพลทหารกองประจําการ ที่เคยใช้บัญชีเงินฝาก ธ.ธนชาต (เดิม) ติดต่อขอเปลี่ยนแปลงเลขที่บัญชีเงินฝากใหม่ เพื่อให้ได้รับเงินอย่างต่อเนื่อง
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการรวมกิจการระหว่างธนาคารธนชาตและธนาคารทหารไทย จํากัด (มหาชน) ภายใต้ชื่อ “ธนาคารทหารไทยธนชาต จํากัด (มหาชน)” นั้น ซึ่งในส่วนของธนาคารธนชาตเดิม จะมีการเปลี่ยนแปลงข้อมูลเลขที่บัญชีเงินฝากธนาคารของลูกค้าเดิมทั้งหมด และมีผลตั้งแต่วันที่ 5 กรกฎาคม 2564 เป็นต้นไป เพื่อให้การโอนเงินเข้าบัญชีเงินฝากธนาคารที่ใช้รับเงินเดือน ค่าจ้างประจํา เบี้ยหวัดบํานาญ และเงินอื่นๆ ในลักษณะเดียวกัน รวมทั้งการโอนเงินเดือนพลทหารกองประจําการ ผ่านระบบจ่ายตรงเงินเดือนและค่าจ้างประจํา (e-Payroll) ระบบบําเหน็จบํานาญ (e-Pension) และระบบบูรณาการฐานข้อมูลสวัสดิการสังคม (e-Social Welfare) ของกรมบัญชีกลางมีความต่อเนื่อง
“จึงขอประชาสัมพันธ์ให้ข้าราชการ ลูกจ้างประจํา ผู้รับเบี้ยหวัดบํานาญและเงินอื่น ๆ ในลักษณะเดียวกันหรือพลทหารกองประจําการ ที่เป็นลูกค้าของธนาคารธนชาตเดิม ไปติดต่อธนาคารทหารไทยธนชาต จํากัด (มหาชน) เพื่อขอเปลี่ยนแปลงเลขที่บัญชีเงินฝากธนาคารใหม่ และนําเลขที่บัญชีเงินฝากดังกล่าว ไปแจ้งกับเจ้าหน้าที่ในสังกัดหน่วยงานของท่าน ที่ปฏิบัติงานในส่วนที่เกี่ยวข้องกับระบบ e-Payroll หรือระบบบําเหน็จบํานาญ e-Pension หรือระบบ e-Social Welfare แล้วแต่กรณี เพื่อดําเนินการเปลี่ยนแปลงเลขที่บัญชีเงินฝากธนาคารใหม่ให้แก่ผู้มีสิทธิรับเงินต่อไป ทั้งนี้ สามารถสอบถามรายละเอียดเพิ่มเติมได้ที่ Call center กรมบัญชีกลาง 02 270 6400 ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-นายกฯ ย้ำทุกสถานประกอบปฏิบัติมาตรการ Covid Free Setting โดยหากสถานที่ใดพร้อมให้ติดป้ายรับรองว่าสถานที่นี่ปลอดภัยจากโควิด-19
วันพฤหัสบดีที่ 2 ธันวาคม 2564
นายกฯ ย้ําทุกสถานประกอบปฏิบัติมาตรการ Covid Free Setting  โดยหากสถานที่ใดพร้อมให้ติดป้ายรับรองว่าสถานที่นี่ปลอดภัยจากโควิด-19
นายกรัฐมนตรี ย้ําทุกสถานประกอบปฏิบัติมาตรการ Covid Free Setting  โดยหากสถานที่ใดพร้อมให้ติดป้ายรับรองว่าสถานที่นี่ปลอดภัยจากโควิด-19
วันนี้ (2 ธ.ค. 64) เวลา 11.00 น. ณ สโมสรทหารบก วิภาวดี กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนกรณีที่มีบางประเทศของทวีปเอเชียพบมีการติดเชื้อโควิดสายพันธุ์โอไมครอนแล้วในส่วนรัฐบาลไทยจะใช้มาตรการแรงขั้นปิดประเทศหรือไม่ นายกรัฐมนตรี ชี้แจงว่ายังไม่ปิดประเทศ เพราะมีมาตรการควบคุมป้องกันโรคด้วยการตรวจคัดกรอง อาร์ที-พีซีอาร์ อยู่แล้วและมีการกักตัวไว้ชั่วคราวจนกว่าผลอาร์ที-พีซีอาร์ จะออกมา อย่างไรก็ตามการดําเนินการต้องมองทั้ง 2 ด้านควบคู่กันคือทั้งเศรษฐกิจและความปลอดภัย ซึ่งการออกมาตรการต่าง ๆ บุคลากรทางการแพทย์ และหน่วยงานที่เกี่ยวข้องรวมถึงภาคเอกชน ได้มีการพิจารณาหารือร่วมกันในทุกด้านอย่างรอบคอบแล้วก่อนเสนอนายกรัฐมนตรีพิจารณาอีกครั้ง โดยย้ําวันนี้ทุกสถานประกอบต้องปฏิบัติมาตรการปลอดภัยสําหรับองค์กร (Covid Free Setting) โดยหากสถานที่ใดพร้อมก็ให้ติดป้ายรับรองว่าสถานที่นี่ปลอดภัยจากโควิด-19 ทั้งนี้ฝากให้ทุกคนช่วยกันขยายความสร้างการรับรู้เพื่อทําความเข้าใจในเรื่องนี้ด้วยเพื่อจะได้ปฏิบัติได้ถูกต้องเพื่อให้ดําเนินการต่าง ๆ เดินหน้าต่อไปได้
-----------------
รัฐบาลไทย-ข่าวทำเนียบรัฐบาล-คืบหน้า! การก่อสร้างโครงการรถไฟความเร็วสูงสายอีสาน เชื่อมโยงภูมิภาค
วันจันทร์ที่ 11 กรกฎาคม 2565
คืบหน้า! การก่อสร้างโครงการรถไฟความเร็วสูงสายอีสาน เชื่อมโยงภูมิภาค
.....
อดใจรออีกไม่นานกับโครงการความร่วมมือระหว่างรัฐบาลไทย - จีน ในการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพฯ - หนองคาย (ระยะที่ 1 : ช่วงกรุงเทพฯ - นครราชสีมา) ที่กระทรวงคมนาคมได้เร่งดําเนินการเพื่อให้สามารถเปิดให้บริการได้ในปี 2570
.
ให้การขนส่งทางระบบรางเป็นทางเลือกที่มีประสิทธิภาพและยั่งยืน สร้างศักยภาพและโอกาสใหม่ทางการค้า การลงทุน และการท่องเที่ยว รวมถึงสนับสนุนการขยายตัวของเมืองและพื้นที่เศรษฐกิจโดยรอบเส้นทาง ให้เกิดการกระจายความเจริญอย่างทั่วถึงต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลย้ำกัญชา-กัญชง ในหลายประเทศยังเป็นยาเสพติดมีบทลงโทษที่รุนแรง เตือนคนไทยที่จะไปต่างประเทศและจำเป็นต้องใช้กัญชาทางการแพทย์ศึกษาข้อบังคับ ตรวจสอบกฎหมายข้อกำหนดเกี่ยวกับกัญชา
วันพฤหัสบดีที่ 30 มิถุนายน 2565
โฆษกรัฐบาลย้ํากัญชา-กัญชง ในหลายประเทศยังเป็นยาเสพติดมีบทลงโทษที่รุนแรง เตือนคนไทยที่จะไปต่างประเทศและจําเป็นต้องใช้กัญชาทางการแพทย์ศึกษาข้อบังคับ ตรวจสอบกฎหมายข้อกําหนดเกี่ยวกับกัญชา
โฆษกรัฐบาลย้ํากัญชา-กัญชง ในหลายประเทศยังเป็นยาเสพติด มีบทลงโทษที่รุนแรง เตือนคนไทยที่จะไปต่างประเทศและจําเป็นต้องใช้กัญชาทางการแพทย์ ศึกษาข้อบังคับ ตรวจสอบกฎหมายข้อกําหนดเกี่ยวกับกัญชาประเทศปลายทาง ก่อนเดินทางออกนอกประเทศ
วันที่ 30 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําว่ารัฐบาลปลดล็อคกัญชากัญชงเพื่อประโยชน์ทางด้านการแพทย์และเศรษฐกิจ ซึ่งมีผลบังคับใช้เฉพาะในประเทศไทยเท่านั้น โดยขอเตือนผู้ที่ใช้ผลิตภัณฑ์ หรือยา ที่มีส่วนผสมของกัญชา ตลอดจนมีส่วนต่าง ๆ ของกัญชา กัญชงในครอบครอง ที่จะเดินทางไปต่างประเทศให้มีการตรวจสอบกฎหมายของประเทศปลายทางเกี่ยวกับข้อกําหนด การอนุญาต ข้อห้ามโดยละเอียด หากไม่แน่ใจ ไม่ควรนําทั้งผลิตภัณฑ์ที่มีส่วนผสม หรือส่วนต่าง ๆ ของกัญชา กัญชง ติดตัวไปต่างประเทศ เนื่องจากหลายประเทศกัญชา กัญชง ยังเป็นยาเสพติดและมีบทลงโทษที่รุนแรงตั้งแต่ปรับ จําคุก และมีโทษสูงสุดถึงประหารชีวิต
โฆษกประจําสํานักนายกรัฐมนตรีกล่าวว่า ล่าสุดเมื่อวันที่ 29 มิถุนายน ที่ผ่านมา สถานเอกอัครราชทูต ณ กรุงโซล ออกประกาศเตือนคนไทยที่จะเดินทางมา หรือพํานักอยู่ในเกาหลีใต้ ห้ามนําเข้า กัญชา กัญชง หรือ ผลิตภัณฑ์ที่มีส่วนประกอบของพืชชนิดดังกล่าวเข้ามาในประเทศเกาหลีใต้ หากฝ่าฝืน จะมีโทษตามกฎหมายเกาหลีใต้ กรณีลักลอบนําเข้า มีโทษจําคุก 5 ปีขึ้นไป หรือตลอดชีวิต ปลูก หรือจําหน่าย มีโทษจําคุกอย่างน้อย 1 ปี มีไว้ครอบครอง หรือเสพ มีโทษจําคุกไม่เกิน 5 ปี และถูกเนรเทศ และห้ามเดินทางเข้าเกาหลีใต้อีก
“ขณะนี้มีหลายประเทศที่ออกประกาศห้ามนํากัญชาเข้าสู่ประเทศ เพราะยังคงผิดกฎหมายในประเทศปลายทางอยู่ อาทิ ญี่ปุ่น เวียดนาม อินโดนีเซีย ซึ่งล่าสุดคือเกาหลีใต้ ดังนั้น ผู้ที่จะเดินทางไปต่างประเทศและมีความจําเป็นต้องใช้กัญชาทางการแพทย์ จึงควรศึกษาข้อบังคับก่อนเดินทางออกนอกประเทศทุกครั้ง รวมทั้งตรวจสอบกฎหมายข้อกําหนดเกี่ยวกับกัญชาประเทศปลายทางโดยละเอียด หากต้องการเดินทางไปต่างประเทศต้องงดการใช้กัญชาหรือพกกัญชาไปด้วย ถ้าไม่แน่ใจไม่ควรนําติดตัวไปพร้อมการเดินทาง มิเช่นนั้น อาจจะมีความผิดตามกฎหมายได้ เนื่องจากในหลายประเทศยังผิดกฎหมาย” โฆษกประจําสํานักนายกรัฐมนตรีกล่าว
..........................
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยยอดมูลค่าการไกล่เกลี่ยหนี้สินครัวเรือน ครั้งที่ 1 ในพื้นที่กรุงเทพมหานครและปริมณฑลสูงถึง 921 ล้านบาท
วันจันทร์ที่ 28 กุมภาพันธ์ 2565
รัฐมนตรีว่าการกระทรวงยุติธรรม เผยยอดมูลค่าการไกล่เกลี่ยหนี้สินครัวเรือน ครั้งที่ 1 ในพื้นที่กรุงเทพมหานครและปริมณฑลสูงถึง 921 ล้านบาท
รัฐมนตรีว่าการกระทรวงยุติธรรม เผยยอดมูลค่าการไกล่เกลี่ยหนี้สินครัวเรือน ครั้งที่ 1 ในพื้นที่กรุงเทพมหานครและปริมณฑลสูงถึง 921 ล้านบาท ลดค่าใช้จ่ายภาคครัวเรือนถึง 255 ล้านบาท
นายสมศักดิ์ เทพสุทิน รัฐมนตรีว่ากระทรวงยุติธรรม เปิดเผยว่า จากการจัดมหกรรมไกล่เกลี่ยหนี้สินครัวเรือน ครั้งที่ 1 กรุงเทพมหานครและปริมณฑล ระหว่างวันที่ 25 – 26 กุมภาพันธ์ที่ผ่านมานี้ ณ ศูนย์นิทรรศการและการประชุมไบเทค บางนา กรุงเทพมหานคร ได้รับการตอบรับจากประชาชนเข้าร่วมงานกว่า 5 พันคน และเข้าร่วมโครงการไกล่เกลี่ยกว่า 4,130 ราย สามารถไกล่เกลี่ยได้สําเร็จมีมูลค่ารวมกว่า 921,652,933.45 บาท
นายสมศักดิ์ กล่าวเพิ่มเติมว่า “การจัดงานในครั้งนี้ เป็นไปตามนโยบายของรัฐบาล พลเอก ประยุทธ์ จันทร์โอชา นายกรัฐมนตรี ที่เล็งเห็นถึงความสําคัญของการแก้ไขปัญหาหนี้สิน และปัญหาความเดือดร้อนของประชาชน โดยเฉพาะอย่างยิ่งประชาชนกลุ่มเปราะบางที่ได้รับผลกระทบจากสถานการณ์การแพร่ระบาดของโรคโควิด – 19 ซึ่งในปี 2565 รัฐบาลได้ประกาศให้เป็นปีแห่งการแก้หนี้ภาคครัวเรือน 8 ด้าน โดยกระทรวงยุติธรรมมีส่วนที่เกี่ยวข้องจํานวน 4 ด้าน ได้แก่ การแก้ปัญหาหนี้กองทุนเงินให้กู้ยืมเพื่อการศึกษา หนี้เช่าซื้อรถยนต์และรถจักรยานยนต์ หนี้บัตรเครดิตและสินเชื่อส่วนบุคคล หนี้ข้าราชการและการปรับปรุงขั้นตอนกระบวนการยุติธรรม เพื่ออํานวยความสะดวกในการไกล่เกลี่ย กระทรวงยุติธรรมโดยกรมบังคับคดี และกรมคุ้มครองสิทธิและเสรีภาพได้ร่วมบูรณาการกับกองทุนเงินให้กู้ยืมเพื่อการศึกษา และสถาบันการเงิน 16 แห่ง เพื่อให้บริการประชาชนที่ได้รับความเดือดร้อนจากปัญหาหนี้สินทั้งก่อนฟ้อง และภายหลังที่ศาลมีคําพิพากษาแล้วรวม 2 วัน มีลูกหนี้ขอไกล่เกลี่ยกรณีก่อนฟ้อง จํานวน 2,186 ราย ทุนทรัพย์ 132,207,799.28 บาท สามารถไกล่เกลี่ยสําเร็จ 100% ลดค่าใช้จ่ายให้กับประชาชนได้กว่า 255 ล้านบาท และเข้าไกล่เกลี่ยกรณีภายหลังที่ศาลมีคําพิพากษา จํานวน 1,944 ราย ทุนทรัพย์ 907,164,667.06 บาท สามารถไกล่เกลี่ยสําเร็จ จํานวน 1,879 ราย ทุนทรัพย์ 798,445,194.17 บาท คิดเป็นร้อยละ 99.52
นอกจากนี้ ภายในงานได้จัดให้มีการบรรยายให้ความรู้เรื่องกฎหมาย วินัยการออม และการซื้อขายทรัพย์สินดิจิทัล การจัดบูธนิทรรศการของกรมบังคับคดี กรมคุ้มครองสิทธิและเสรีภาพ กองทุนยุติธรรม กองทุนเงินให้กู้ยืมเพื่อการศึกษา และสํานักงานคณะกรรมการกํากับหลักทรัพย์และตลาดหลักทรัพย์ รวมทั้งการให้คําปรึกษาด้านกฎหมายการบังคับคดี และกฎหมายที่ใช้ในชีวิตประจําวัน ซึ่งมีประชาชนให้ความสนใจเข้าร่วมโครงการเป็นจํานวนมาก สําหรับประชาชนที่จะประสงค์จะเข้าไกล่เกลี่ย สามารถสอบถามรายละเอียดได้ที่ 02-881-4840 หรือสายด่วนกรมบังคับคดี 1111 กด 79 กรมคุ้มครองสิทธิและเสรีภาพ โทร. 02-141- 2768- 73
รัฐบาลไทย-ข่าวทำเนียบรัฐบาล-“ชัยวุฒิ” สั่ง NT เอ็กซเรย์สายสื่อสารทั่วประเทศหวั่นเป็นปัญหาซ้ำซาก
วันอาทิตย์ที่ 14 สิงหาคม 2565
“ชัยวุฒิ” สั่ง NT เอ็กซเรย์สายสื่อสารทั่วประเทศหวั่นเป็นปัญหาซ้ําซาก
“ชัยวุฒิ” สั่ง NT เอ็กซเรย์สายสื่อสารทั่วประเทศหวั่นเป็นปัญหาซ้ําซาก
นายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม เปิดเผยว่าภายหลังจากที่มีกรณีเสาสื่อสารหักล้มในซอยนนทบุรี20 ต.บางกะสอจ.นนทบุรีล่าสุด บริษัทโทรคมนาคมเเห่งชาติจํากัด(มหาชน)ได้ดําเนินการปักเสาใหม่และย้ายสายสื่อสารตั้งแต่เมื่อวันที่13สิงหาคม2565เรียบร้อยเเล้ว ล่าสุดได้สั่งการเร่งด่วนไปยังบริษัทโทรคมนาคมเเห่งชาติจํากัด(มหาชน)หรือNTให้ตรวจตราสายสื่อสารทั่วประเทศเน้นจุดที่เป็นชุมชนบ้านเรือนที่อยู่ในย่านการคมนาคมเนื่องจากหวั่นเกรงว่าจุดชุมชนสายไฟเเละสายสื่อสารรกรุงรังจะเป็นเหตุให้ไปกีดขวางการจราจรเเละเป็นทําให้เกิดปัญหาซ้ําเดิมอีก
ขณะเดียวกันก็ยอมรับว่าการจัดระเบียบสายสื่อสารเเละสายไฟต้องใช้งบประมาณจํานวนมากเเต่เราก็ต้องพยายามเเก้ปัญหาเเละทําในจุดเร่งด่วนดีกว่าไม่ทําอะไรเลยทั้งนี้ฝากเตือนไปยังประชาชนโดยเฉพาะผู้ใช้รถหรือผู้ประกอบการรถบรรทุกหรือรถใหญ่ว่าให้ระวังการเข้าพื้นที่ชุมชนในถนนเส้นเล็กตามต่างจังหวัดอาจเกิดเหตุการณ์ในลักษณะคล้ายๆกับที่บริเวณเเยกวุ่นวายมุ่งหน้าถนนพระลืออําเภอเมืองจังหวัดพิษณุโลก ดังนั้นควรช่วยกันถ้าไม่จําเป็นรถบรรทุกขนาดใหญ่ก็ไม่ควรเข้าไปในจุดเส้นทางชุมชนถนนเล็กควรเคารพกฎจราจรจะได้ไม่กระทบหรือสร้างเดือดร้อนให้กับชาวบ้านด้วย
*****************
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” พอใจสถานการณ์โควิด-19 ไทยดีขึ้นต่อเนื่อง ย้ำต้องไม่ประมาท ยกการ์ดสูง รัฐบาลมีมาตรการพร้อมดูแลทุกสาขาอาชีพ
วันอาทิตย์ที่ 5 ธันวาคม 2564
โฆษกรัฐบาลเผย  “นายกฯ” พอใจสถานการณ์โควิด-19 ไทยดีขึ้นต่อเนื่อง ย้ําต้องไม่ประมาท ยกการ์ดสูง  รัฐบาลมีมาตรการพร้อมดูแลทุกสาขาอาชีพ
โฆษกรัฐบาลเผย  “นายกฯ” พอใจสถานการณ์โควิด-19 ไทยดีขึ้นต่อเนื่อง ย้ําต้องไม่ประมาท ยกการ์ดสูง  รัฐบาลมีมาตรการพร้อมดูแลทุกสาขาอาชีพ
วันที่ 5 ธันวาคม 2564 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจไทยยังสามารถควบคุมสถานการณ์โควิด-19 ภายในประเทศได้เป็นอย่างดี ในส่วนการติดตามผู้ที่เดินทางมาจากประเทศกลุ่มเสี่ยงสูงเพื่อตรวจคัดกรองโควิด-19 ซ้ําด้วย RT PCR กระทรวงสาธารณสุขยืนยันว่ายังไม่พบเชื้อโควิด-19 และสายพันธุ์โอไมครอน ถือว่าไทยยังคงมีความปลอดภัยจากโควิด-19 สายพันธ์ุโอไมครอน สําหรับในวันนี้ (5 ธ.ค. 64) พบผู้ติดเชื้อ 4,704 ราย และผู้เสียชีวิต 27 ราย ผู้ป่วยรักษาตัวอยู่ 71,482 ราย แสดงให้เห็นถึงมาตรการการป้องกันโรคภายหลังการเปิดประเทศที่ดําเนินการในช่วงที่ผ่านมา มีประสิทธิภาพและได้ผลเป็นอย่างดีขณะเดียวกัน การท่องเที่ยวแห่งประเทศไทย (ททท.) ยังให้ประเมินการแพร่ระบาดไวรัสโควิด-19 สายพันธุ์โอไมครอนว่า ยังไม่กระทบต่อการท่องเที่ยวไทย ล่าสุด สถานเอกอัครราชทูตไทย ณ กรุงเบอร์ลิน ยังรายงานว่าเยอรมนีถอดไทยออกจากประเทศเสี่ยงสูงแล้ว ส่งผลให้ผู้เดินทางจากประเทศไทยไม่ต้องลงทะเบียนการเดินทางเข้าและไม่ต้องกักตัว ทั้งนี้ นายกรัฐมนตรียังคงเน้นแนวทางบริหารสถานการณ์โดยการเดินหน้าเศรษฐกิจควบคู่กับการป้องกันไวรัสโควิด-19 อย่างเข้มงวด
โฆษกประจําสํานักนายกรัฐมนตรี ยังกล่าวว่า รัฐบาลและศบศ. ยังให้มีมาตรการช่วยเหลือทุกอาชีพ ล่าสุดนายกรัฐมนตรียังเร่งหาแนวทางช่วยเหลือผู้ประกอบการอาชีพบันเทิง นักร้อง นักดนตรี นักแสดงและผู้ประกอบการสถานบันเทิง คลับ ผับ บาร์ ที่ได้รับผลกระทบจากโควิด-19 โดยจะมีการพิจารณาแนวทางช่วยเหลือผ่านระบบประกันสังคมและเงินเยียวยาจากรัฐบาล ซึ่งนายกรัฐมตรีย้ําว่าทุกอาชีพมีความสําคัญเท่ากัน เพราะทุกอาชีพมีส่วนช่วยขับเคลื่อนระบบเศรษฐกิจของประเทศ
“นายกรัฐมนตรีย้ําแม้สถานการณ์โควิด-19 ในไทยจะดีขึ้น ยังขอให้ประชาชน“การ์ดอย่าตก” โดยทุกคน ทุกสาขาอาชีพต้องร่วมใจสามัคคีช่วยกันรักษามาตรการป้องกันโรคตามมาตรการที่ รัฐบาล ศบค. และสาธารณสุขได้กําหนดไว้อย่างเคร่งครัดทั้ง 4 แนวทาง คือ V-U-C-A ได้แก่ V-Vaccine การเร่งรัดฉีดวัคซีนให้ครอบคลุมอย่างน้อย 100 ล้านโดสในปีนี้  U-Universal Prevention ขอให้ประชาชนใช้มาตรการป้องกันตนเองสูงสุด ร้านค้าและสถานประกอบการ ยึดมาตรการ C-COVID Free Setting และ A-ATK ใช้ชุดตรวจคัดกรองเมื่อมีความเสี่ยง เชื่อว่า ไทยจะสามารถสร้างพื้นที่ปลอดโควิด-19 ชะลอการแพร่ระบาดของไวรัสได้ทุกสายพันธ์ เพื่อทุกคนกลับมาสามารถประกอบอาชีพของตนเองได้อีกครั้งด้วยความปลอดภัย” นายธนกร กล่าว
-----------------------
รัฐบาลไทย-ข่าวทำเนียบรัฐบาล-ก.แรงงาน ปลื้มกระแสเยาวชนสนใจประชันทักษะฝีมือ ครั้งที่ 29 ระดับภาค
วันจันทร์ที่ 11 กรกฎาคม 2565
ก.แรงงาน ปลื้มกระแสเยาวชนสนใจประชันทักษะฝีมือ ครั้งที่ 29 ระดับภาค
กระทรวงแรงงาน โดยกรมพัฒนาฝีมือแรงงานจัดแข่งขันฝีมือแรงงานแห่งชาติ ครั้งที่ 29 ระดับภาค กระแสตอบรับดี เยาวชนสนใจประชันฝีมือกว่า 2 พันคน ต่อยอดระดับโลก
รัฐบาลไทย-ข่าวทำเนียบรัฐบาล-รพ.บุษราคัม เปิด ไอซียู สนาม 17 เตียง รักษาผู้ป่วยโควิดอาการหนักวันนี้วันแรก
วันพุธที่ 4 สิงหาคม 2564
รพ.บุษราคัม เปิด ไอซียู สนาม 17 เตียง รักษาผู้ป่วยโควิดอาการหนักวันนี้วันแรก
โรงพยาบาลบุษราคัม ขยายขีดความสามารถการรักษาเปิดไอซียูสนามขนาด 17 เตียง สําหรับผู้ป่วยโควิดอาการหนัก ลดการส่งต่อ ลดรอคิวเตียงไอซียูของโรงพยาบาลอื่นๆ ผู้ป่วยได้รับการรักษาใกล้ชิด เคลื่อนย้ายผู้ป่วยเข้ารักษาวันนี้วันแรก
บ่ายวันนี้ (4 สิงหาคม 2564) ที่ศูนย์แถลงข่าวโรคติดเชื้อไวรัสโคโรนา 2019 กระทรวงสาธารณสุข นายแพทย์กิตติศักดิ์ อักษรวงศ์ ผู้ช่วยปลัดกระทรวงสาธารณสุข และผู้อํานวยการโรงพยาบาลบุษราคัม แถลงข่าวว่า โรงพยาบาลบุษราคัมเปิดให้บริการมาแล้ว 82 วัน ตั้งแต่ 14 พฤษภาคม - 3 สิงหาคม 2564 รับผู้ป่วยรวม14,213 ราย กลับบ้านแล้ว 11,000 ราย วันนี้ ผู้ป่วยกลับบ้านแล้ว 287 ราย และรับใหม่ 387 ราย มีผู้ป่วยรักษาอยู่3,333 ราย ในจํานวนนี้ใช้ออกซิเจนไฮโฟลว์ 169 ราย ใช้เครื่องช่วยหายใจ 2 ราย ในช่วงสัปดาห์ที่ผ่านมาจํานวนผู้ป่วยใช้ออกซิเจนลดลงจาก 750 ราย เหลือ 450 ราย ผู้ป่วยใช้ออกซิเจนไฮโฟลว์ยังสูง 160-180 รายต่อวันส่วนผู้ป่วยใส่เครื่องช่วยหายใจวันละ 8-10 ราย จากการที่มีผู้ป่วยวิกฤตใส่เครื่องช่วยหายใจมาตลอด และรอส่งต่อไปโรงพยาบาลที่มีศักยภาพสูงเป็นเวลานาน โรงพยาบาลบุษราคัมจึงได้ตั้งไอซียูสนามแยกดูแลผู้ป่วยอาการหนัก ขนาด 17 เตียง แบ่งเป็นหอผู้ป่วยรวม (Cohort Ward) 13 เตียง และห้องแยกความดันลบ 4 ห้อง พร้อมอุปกรณ์การแพทย์มาตรฐานเดียวกับไอซียูในโรงพยาบาล ดูแลโดยทีมแพทย์เชี่ยวชาญ และพยาบาลไอซียูจากต่างจังหวัดอย่างใกล้ชิด ลดการส่งต่อ และลดการรอคิวเตียงไอซียูของโรงพยาบาลอื่น ๆ และในบ่ายวันนี้จะย้ายผู้ป่วยที่มีอาการหนัก3 – 5 รายเข้ารักษาเป็นวันแรก อย่างไรก็ตาม เมื่อมีเตียงว่างในโรงพยาบาลหลักจะส่งต่อผู้ป่วยให้ได้รับการรักษาต่อเนื่อง
นายแพทย์กิตติศักดิ์กล่าวต่อว่า สําหรับการปรับระบบบริการเพื่อลดภาระงาน ลดระยะเวลาการทํางานในหอผู้ป่วย ได้ให้จุดแรกรับเจาะเลือด จ่ายยาฟาวิพิราเวียร์และยาอื่น ๆ จัดช่องทางด่วนกลุ่มเปราะบาง เพื่อให้ผู้ป่วยได้รับการรักษาเร็วขึ้น และได้รับการสนับสนุนจากทหารช่วยขับรถส่งอาหารให้ในหอผู้ป่วย เคลื่อนย้ายผู้ป่วย ส่งเอกสาร รวมทั้งโรงพยาบาลบุษราคัมได้เพิ่มคุณภาพการดูแล อาทิ จัดวีลแชร์เพิ่ม จัดเก้าอี้/กล่องกระดาษสําหรับผู้ป่วยใช้ขับถ่าย จัดหาเตียงลมสําหรับผู้ป่วยติดเตียง ผู้ป่วยวิกฤต ป้องกันเกิดแผลกดทับ และจัดบิ๊กคลีนนิ่งเดย์เป็นประจํานอกจากนี้ ยังได้รับการสนับสนุนเครื่องช่วยหายใจจากสมาพันธรัฐสวิสเซอร์แลนด์ รวมทั้งหน่วยงานและผู้มีจิตศรัทธาบริจาคอาหาร น้ํา เครื่องอุปโภคบริโภคมาอย่างต่อเนื่อง
ทั้งนี้ ช่องทางในการรับผู้ป่วย จะประสานผ่านสายด่วน 1668 กรมการแพทย์, 1669 ศูนย์เอราวัณ กทม./ สถาบันการแพทย์ฉุกเฉินแห่งชาติ, 1330 สปสช. จากโรงพยาบาลสังกัดมหาวิทยาลัยในกทม., กรมการแพทย์, กรมควบคุมโรค, และสํานักงานสาธารณสุขจังหวัดเขตปริมณฑล รวมทั้งจากองค์กร/ มูลนิธิ/ หน่วยงานภาคเอกชน/ เครือข่ายจิตอาสา
*********************************** 4 สิงหาคม 2564
รัฐบาลไทย-ข่าวทำเนียบรัฐบาล-วันที่ ๔ กรกฎาคม ๒๕๖๔ วันคล้ายวันประสูติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
วันอาทิตย์ที่ 4 กรกฎาคม 2564
วันที่ ๔ กรกฎาคม ๒๕๖๔ วันคล้ายวันประสูติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
#ทรงพระเจริญ
รัฐบาลไทย-ข่าวทำเนียบรัฐบาล-ดีอีเอส ร่วมเวทีคณะผู้แทน National Center for APEC
วันศุกร์ที่ 17 กันยายน 2564
ดีอีเอส ร่วมเวทีคณะผู้แทน National Center for APEC
ดีอีเอส ร่วมเวทีคณะผู้แทน National Center for APEC แลกเปลี่ยนเรื่องพัฒนาการด้านดิจิทัล การพัฒนานโยบายและกฎหมายด้านการคุ้มครองข้อมูลส่วนบุคคลและการรักษาความมั่นคงปลอดภัยไซเบอร์ การพัฒนา Digital ID และการพัฒนากําลังคนด้านดิจิทัล ผ่านระบบการประชุมทางไกล
เมื่อวันที่ 17 กันยายน 2564 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม เป็นผู้แทนปลัดกระทรวงดิจิทัลเพื่อเศรษฐกิจและสังคม พร้อมด้วยหน่วยงานที่เกี่ยวข้อง อาทิ คณะกรรมการดิจิทัลเพื่อเศรษฐกิจและสังคมแห่งชาติ สํานักงานส่งเสริมเศรษฐกิจดิจิทัล สํานักงานพัฒนาธุรกรรมทางอิเล็กทรอนิกส์ คณะกรรมการคุ้มครองข้อมูลส่วนบุคคล และสํานักงานคณะกรรมการการรักษาความมั่นคงปลอดภัยไซเบอร์แห่งชาติ เข้าร่วมการประชุมหารือกับคณะผู้แทน National Center for APEC (NCAPEC) ผ่านระบบการประชุมทางไกล ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม โดยนางสาว Monica Hardy Whaley ประธาน NCAPEC ทําหน้าที่เป็นผู้นําคณะผู้แทน NCAPEC ร่วมด้วยผู้บริหารจากบริษัทชั้นนําของสหรัฐอเมริกา
การประชุมดังกล่าวได้มีการหารือในเรื่องพัฒนาการด้านดิจิทัลและโครงการสําคัญของไทย การพัฒนานโยบายและกฎหมาย โดยเฉพาะด้านการคุ้มครองข้อมูลส่วนบุคคลและการรักษาความมั่นคงปลอดภัยไซเบอร์ การพัฒนา Digital ID และการพัฒนากําลังคนด้านดิจิทัล รวมถึงการเป็นเจ้าภาพเอเปคของไทย ในปี 2565
การประชุมหารือครั้งนี้เป็นโอกาสอันดีในการแลกเปลี่ยนความเห็นเกี่ยวกับบทบาทของไทยในเอเปค การเตรียมการสําหรับการเป็นเจ้าภาพเอเปคของไทย ในปี 2565 ตลอดจนการรับฟังข้อเสนอของภาคธุรกิจของสหรัฐอเมริกา
*********************
รัฐบาลไทย-ข่าวทำเนียบรัฐบาล-รมต. อนุชา ย้ำ ตั้งแต่ 2 มิย. ซื้อสลาก 80 บาทได้บนแอปเป๋าตัง เผยเดือนกรกฎาคมนี้ มีจุดจำหน่ายโครงการสลาก 80 ครบทุกจังหวัดทั่วประเทศ
วันพุธที่ 1 มิถุนายน 2565
รมต. อนุชา ย้ํา ตั้งแต่ 2 มิย. ซื้อสลาก 80 บาทได้บนแอปเป๋าตัง เผยเดือนกรกฎาคมนี้  มีจุดจําหน่ายโครงการสลาก 80 ครบทุกจังหวัดทั่วประเทศ
รมต. อนุชา ย้ํา ตั้งแต่ 2 มิย. ซื้อสลาก 80 บาทได้บนแอปเป๋าตัง เผยเดือนกรกฎาคมนี้  มีจุดจําหน่ายโครงการสลาก 80 ครบทุกจังหวัดทั่วประเทศ
วันนี้ (1 มิถุนายน 2565) เวลา 13.30 น. ณ ห้องประชุมอเนกประสงค์ชั้น 3 อาคารออกรางวัล สํานักงานสลากกินแบ่งรัฐบาล นายอนุชา นาคาศัย รัฐมนตรีประจําสํานักนายกรัฐมนตรี ประธานคณะกรรมการแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กําหนดในสลากกินแบ่งรัฐบาล แถลงต่อผู้สื่อข่าวถึงความคืบหน้ามาตรการแก้ไขปัญหาสลากเกินราคาว่า การดําเนินมาตรการต่างๆ คืบหน้าไปมาก โดยโครงการจําหน่ายสลากผ่านแพลตฟอร์ม “สลากดิจิทัล” มีตัวแทนจําหน่ายสลากดิจิทัล จํานวน 10,258 ราย และในเบื้องต้นจะมีสลากจํานวน 5,279,500 ฉบับ พร้อมที่จะจําหน่ายในวันพรุ่งนี้ ผ่านแอปเป๋าตัง ซึ่งการจําหน่ายสลากดิจิทัล เป็นการจําหน่ายโดยตัวแทนรายย่อย ที่รับสลากจากสํานักงานสลากฯ โดยตรง สลากทุกใบเป็นของตัวแทนรายย่อย ดังนั้น การจําหน่ายสลากดิจิทัล นอกจากประชาชนผู้ซื้อ จะสามารถซื้อสลากได้ในราคาที่กําหนด คือ 80 บาทแล้ว ยังเป็นการช่วยส่งเสริมอาชีพ ส่งเสริมรายได้ ให้กับตัวแทนรายย่อยอีกด้วย ทั้งนี้ เมื่อชําระค่าสลากเรียบร้อยแล้ว กรรมสิทธิ์ในสลากจะตกเป็นของผู้ซื้อ จะไม่สามารถนําไปซื้อ-ขายได้อีก ถือว่ามีความปลอดภัยและเชื่อถือได้ร้อยเปอร์เซ็นต์ ทั้งในเรื่องกรรมสิทธิ์ และเรื่องการรับเงินรางวัล
รัฐมนตรีประจําสํานักนายกรัฐมนตรี กล่าวต่อไปว่า นอกจากการจําหน่ายสลากผ่านแพลตฟอร์มแล้ว ยังมีความคืบหน้า โครงการจุดจําหน่าย "สลาก 80" ซึ่งขณะนี้ เปิดให้บริการแล้ว 362 จุด ใน กทม. ภาคกลาง ภาคตะวันออกเฉียงเหนือ ภาคตะวันออก และได้มีการทําสัญญาตัวแทนจําหน่ายภาคเหนือ และภาคใต้ไปเมื่อสัปดาห์ที่ผ่านมา ดังนั้น ในงวดวันที่ 1 กรกฎาคม 2565 เป็นต้นไป จะมีจุดจําหน่ายสลาก 80 ครบทุกจังหวัด และหลังจากนี้ สํานักงานสลากฯ จะเรียกผู้ขึ้นบัญชีสํารองของแต่ละจังหวัด โดยกําหนดสัดส่วนของจุดจําหน่ายที่เพิ่มเติมในแต่ละจังหวัดตามจํานวนของประชากรในพื้นที่ และให้เพิ่มเติมจุดจําหน่ายในเขต/อําเภอที่มีจํานวนของผู้สมัครที่ได้รับการคัดเลือกลําดับสํารองโดยเรียงลําดับจากมากไปน้อย เพื่อให้มีจุดจําหน่ายสลากครบ 1,000 จุด ทั่วประเทศตามที่สํานักงานสลากฯ ตั้งเป้าหมายไว้
รัฐมนตรีประจําสํานักนายกรัฐมนตรี ยืนยันพร้อมเดินหน้าแก้ไขปัญหาสลากในทุก ๆ ด้าน ให้เกิดผลเป็นรูปธรรมอย่างรวดเร็ว ทั้งการตรวจสอบการเบิกสลาก ณ ที่ทําการไปรษณีย์ทั่วประเทศ เพื่อป้องปรามและสํารวจการจําหน่ายสลากของคนขายจริง รวมถึง การหารือในประเด็นที่เกี่ยวข้อง และแนวทางการดําเนินการเพื่อนําไปสู่การแก้ไขปัญหาทั้งในระยะยาว ตลอดจนการพิจารณาแก้ไขกฎหมาย การปรับปรุงบทลงโทษ การนํามาตรการทางแพ่ง อาญา และกฎหมายอื่นๆ มาประกอบการพิจารณา รวมถึงการศึกษาหาสาเหตุที่แท้จริงของปัญหา เพื่อให้ได้ข้อสรุปมาประกอบการแก้ไขปัญหาสลากเกินราคา ร่วมกับมาตรการต่างๆ ของสํานักงานสลากฯ ต่อไป
...............................
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนทางเข้ากว่า 7 กิโลเมตร เพิ่มความสะดวกปลอดภัยให้พุทธศาสนิกชนและนักท่องเที่ยวที่มาสักการะพิพิธภัณฑ์ธรรมเจดีย์ วัดป่าบ้านตาด จังหวัดอุดรธานี คาดว่าแล้วเสร็จเดือน
วันศุกร์ที่ 6 สิงหาคม 2564
กรมทางหลวงชนบท ขยายถนนทางเข้ากว่า 7 กิโลเมตร เพิ่มความสะดวกปลอดภัยให้พุทธศาสนิกชนและนักท่องเที่ยวที่มาสักการะพิพิธภัณฑ์ธรรมเจดีย์ วัดป่าบ้านตาด จังหวัดอุดรธานี คาดว่าแล้วเสร็จเดือน
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ อําเภอเมือง จังหวัดอุดรธานี รองรับปริมาณการจราจรของประชาชน  ที่เดินทางมาสักการะบูชาพิพิธภัณฑ์ธรรมเจดีย์ พระธรรมวิสุทธิมงคล วัดป่าบ้านตาด
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ อําเภอเมือง จังหวัดอุดรธานี รองรับปริมาณการจราจรของประชาชน ที่เดินทางมาสักการะบูชาพิพิธภัณฑ์ธรรมเจดีย์ พระธรรมวิสุทธิมงคล วัดป่าบ้านตาด อําเภอเมือง จังหวัดอุดรธานี ให้ได้รับความสะดวก รวดเร็ว ปลอดภัยในการเดินทาง ยกระดับมาตรฐานทางหลวงชนบท ส่งเสริมการท่องเที่ยวเชิงพุทธศาสนาของจังหวัด สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า กระทรวงคมนาคมได้รับหนังสือขอรับการสนับสนุนจากกระทรวงมหาดไทย ในการปรับปรุงโครงสร้างพื้นฐานโลจิสติกส์ของถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ ตําบลบ้านตาด อําเภอเมือง จังหวัดอุดรธานี เพื่ออํานวยความสะดวก รองรับปริมาณการจราจรของพุทธศาสนิกชนและนักท่องเที่ยวทั่วไปเดินทางมาสักการะบูชาพิพิธภัณฑ์ธรรมเจดีย์พระธรรมวิสุทธิมงคล (หลวงตาพระมหาบัว ญาณสัมปันโน) ณ วัดป่าบ้านตาด อําเภอเมือง จังหวัดอุดรธานี ให้สอดคล้องกับจํานวนของผู้ที่จะเดินทางมายังสถานที่แห่งนี้ในอนาคต ทั้งนี้ ทช. จึงได้ดําเนินการก่อสร้างโครงการดังกล่าว ขณะนี้มีก้าวหน้าไปแล้วกว่าร้อยละ 42 เร็วกว่าแผนที่กําหนดไว้ คาดว่าจะดําเนินการก่อสร้างแล้วเสร็จในเดือนกันยายน 2565 โดยการก่อสร้างมีระยะทางรวม 7.395 กิโลเมตร แบ่งการก่อสร้างได้ดังนี้
- ช่วง กม. ที่ 0+000 เชื่อมทางหลวงแผ่นดินหมายเลข 2 (กม. 447) รูปแบบโครงการเป็นถนนผิวจราจรคอนกรีต เสริมเหล็ก 4 ช่องจราจร ช่องละ 3.50 เมตร ไหล่ทางกว้างข้างละ 2.50 เมตร ความยาว 800 เมตร
- ช่วง กม. ที่ 0+000 ถึง กม. ที่ 1+100 (กรณีเขตทาง 60 เมตร) รูปแบบโครงการเป็นถนนผิวจราจรแอสฟัลท์ติกคอนกรีต 4 - 6 ช่องจราจร ช่องละ 3.50 เมตร ไหล่ทางกว้างข้างละ 2.50 เมตร ปรับปรุงภูมิทัศน์ ภูมิสถาปัตยกรรมบริเวณเกาะกลางและวงเวียน
- ช่วง กม. ที่ 1+100 ถึง กม. ที่ 7+395 (กรณีเขตทาง 20 - 30 เมตร) รูปแบบโครงการเป็นถนนผิวจราจรแอสฟัลท์ติก คอนกรีต 4 ช่องจราจร ช่องละ 3.50 เมตร ไหล่ทางกว้างข้างละ 1.50 - 2.50 เมตร
นอกจากนี้ ทช. ได้ให้ความสําคัญในเรื่องการออกแบบภูมิทัศน์ โดยคํานึงถึงความปลอดภัยและความสวยงาม เพื่อรองรับการเดินทางของประชาชนทุกระดับ ตั้งแต่จุดเริ่มต้นสายทางได้กําหนดให้มีจุดพักคอยหรือจุดนัดพบ บริเวณต้นทางขาเข้าและปลายทางขาออกของโครงการ พร้อมก่อสร้างทางเท้ากว้าง 5 เมตร และรองรับผู้พิการ พร้อมศาลาพักคอยผู้โดยสาร ประกอบกับในส่วนของภูมิทัศน์จัดให้มีไม้พุ่มดอกจัดวางในกระถางคอนกรีตสําเร็จรูปเป็นช่วง ๆ และได้มีการประดับด้วยต้นถั่วบราซิลดอกเหลืองสวยงามตลอดสายทาง รวมถึงนําต้นไม้ประจําจังหวัดอย่างต้นทองกวาวที่มีดอกสดสีแดงปลูกเพื่อกันแนวเขตที่ดินของสายทางอีกด้วย
รัฐบาลไทย-ข่าวทำเนียบรัฐบาล-กบข. คว้า 2 รางวัลรัฐบาลดิจิทัล ปี 64 ชูการพัฒนาบริการดิจิทัลโดดเด่นต่อเนื่อง 3 ปีซ้อน และหน่วยงานรัฐดีเด่นด้านธรรมาภิบาลข้อมูล
วันพฤหัสบดีที่ 2 ธันวาคม 2564
กบข. คว้า 2 รางวัลรัฐบาลดิจิทัล ปี 64 ชูการพัฒนาบริการดิจิทัลโดดเด่นต่อเนื่อง 3 ปีซ้อน และหน่วยงานรัฐดีเด่นด้านธรรมาภิบาลข้อมูล
กบข.คว้า 2 รางวัลรัฐบาลดิจิทัล ประจําปี 2564 (DG Awards 2021) ได้แก่ รางวัลรัฐบาลดิจิทัล ต่อเนื่องเป็นปีที่ 3 และรางวัลหน่วยงานดีเด่นด้านการใช้ธรรมาภิบาลข้อมูลภาครัฐ
กบข. คว้า 2 รางวัลรัฐบาลดิจิทัล ประจําปี 2564 (DG Awards 2021) ได้แก่ รางวัลรัฐบาลดิจิทัล ต่อเนื่องเป็นปีที่ 3 และรางวัลหน่วยงานดีเด่นด้านการใช้ธรรมาภิบาลข้อมูลภาครัฐ มุ่งพัฒนาบริการสมาชิกผ่านแพลตฟอร์มดิจิทัลแบบครบวงจร พร้อมขับเคลื่อนนโยบายธรรมาภิบาลข้อมูล (Data Governance)
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. รับ 2 รางวัล จากพลเอกประยุทธ์ จันทร์โอชา นายกรัฐมนตรี ในงานมอบรางวัลรัฐบาลดิจิทัล ประจําปี 2564 (DG Awards 2021) ได้แก่ 1. รางวัลรัฐบาลดิจิทัล (Digital Government Awards) ต่อเนื่องเป็นปีที่ 3 และ 2. รางวัลหน่วยงานดีเด่นด้านการใช้ธรรมาภิบาลข้อมูลภาครัฐ (Data Governance) จัดโดย สํานักงานพัฒนารัฐบาลดิจิทัล (องค์การมหาชน) ณ สโมสรทหารบก เมื่อวันที่ 2 ธันวาคม 2564 ซึ่งมีหน่วยงานทั่วประเทศเข้าร่วมการสํารวจทั้งสิ้น 1,852 หน่วยงาน
กบข. มุ่งมั่นพัฒนาต่อยอดการให้บริการสมาชิกผ่านช่องทางดิจิทัล เพื่อช่วยอํานวยความสะดวกและเพิ่มประสิทธิภาพการให้บริการสมาชิกตั้งแต่วันที่เข้ารับราชการ จนถึงวันที่เกษียณอายุราชการหรือพ้นสมาชิกภาพ ตลอดจนดูแลสมาชิกที่ใช้บริการออมต่อกับ กบข. เมื่อออกจากราชการ ทําให้ปัจจุบันมีสถิติการเข้าใช้งานแอปพลิเคชัน “My GPF” สูงกว่า 1 ล้านครั้งต่อเดือน นอกจากนี้ กบข. ยังได้มีการจัดการข้อมูลตามนโยบายธรรมาภิบาลข้อมูล (Data Governance) โดยเป็นไปตามประกาศคณะกรรมการพัฒนารัฐบาลดิจิทัล ตลอดจนมีการเผยแพร่ข้อมูลสําคัญเกี่ยวกับ กบข. เพื่อให้ข้อมูลสมาชิกอย่างชัดเจน ครบถ้วนผ่านเว็บไซต์ของ กบข. และเผยแพร่ผ่านแหล่งข้อมูลภาครัฐ สอดคล้องตามนโยบายการเปิดเผยข้อมูลเปิดภาครัฐในรูปแบบดิจิทัล
สําหรับแผนงานสําคัญในปี 2565 กบข. เตรียมเปิดให้บริการระบบคู่แฝดดิจิทัล (Digital Twins) เพื่อจําลองการเลือกแผนลงทุนและสัดส่วนเงินออมในระดับความเสี่ยงที่สมาชิกสนใจ (Simulation Application) ซึ่งจะช่วยประกอบการตัดสินใจเลือกแผนการลงทุนและใช้บริการออมเพิ่ม ตลอดจนประมาณการยอดเงินในอนาคตเพื่อช่วยวางแผนบริหารเงินออมให้สอดคล้องกับเป้าหมายหลังเกษียณของสมาชิก
รัฐบาลไทย-ข่าวทำเนียบรัฐบาล-ดีอีเอส เดินหน้าประเมินคุณธรรม-โปร่งใส ประจำปี 2565
วันพุธที่ 26 มกราคม 2565
ดีอีเอส เดินหน้าประเมินคุณธรรม-โปร่งใส ประจําปี 2565
ดีอีเอส เดินหน้าประเมินคุณธรรม-โปร่งใส ประจําปี 2565
เมื่อวันที่ 26 มกราคม 2565 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานดําเนินการประเมินคุณธรรมและความโปร่งใสในการดําเนินงานของหน่วยงานภาครัฐประจําปีงบประมาณ พ.ศ. 2565 ของสํานักงานปลัดกระทรวงดิจิทัลเพื่อเศรษฐกิจและสังคม ครั้งที่ 1/2565 ณ ห้องประชุม 802 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม เพื่อพิจารณาการมอบหมายหน่วยงานผู้รับผิดชอบตัวชี้วัดที่ 9 - 10 เพื่อรายงานแบบตรวจการเปิดเผยข้อมูลสาธารณะ (OIT) สําหรับการประเมินคุณธรรมและความโปร่งใส ในการดําเนินงานของหน่วยงานภาครัฐ (ITA) ประจําปีงบประมาณ พ.ศ. 2565 ซึ่งแนวทางและเครื่องมือการดําเนินงานของหน่วยงานภาครัฐ ตามที่ สํานักงาน ปปช.กําหนด มุ่งเน้นการออกแบบขับเคลื่อนการประเมินอย่างเป็นระบบ ลดภาระของหน่วยงานที่เกี่ยวข้อง ลดการใช้จ่ายงบประมาณ ซึ่งเป็นไปตามทิศทางของแผนแม่บทภายใต้ยุทธศาสตร์ชาติ ประเด็นการต่อต้านทุจริตและประพฤติมิชอบ (พ.ศ.2561-2580)
ที่ผ่านมา สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปีงบประมาณ พ.ศ. 2564 โดย กระทรวงดิจิทัลฯ ได้คะแนน 95.42 อยู่ในระดับ AA และเป็นหน่วยงานที่ได้รับคะแนนประเมินสูงที่สุดเป็นอันดับ 1 ในระดับกระทรวง ในส่วนของสํานักงานปลัดกระทรวงดิจิทัลฯ (สป.ดศ.) ได้คะแนน 94.69 เพิ่มขึ้นจาก 91.31 คะแนนเมื่อปี 2563 ขณะที่ หน่วยงานในสังกัดกระทรวงดิจิทัลฯ ก็มีคะแนนประเมินสูงกว่า 90 คะแนน ทุกหน่วยงาน
*********************
รัฐบาลไทย-ข่าวทำเนียบรัฐบาล-“ชัยวุฒิ” เผยทัพอีสปอร์ตไทยอันดับ 1อาเซียน มุ่งสู่โอลิมปิก
วันอาทิตย์ที่ 22 พฤษภาคม 2565
“ชัยวุฒิ” เผยทัพอีสปอร์ตไทยอันดับ 1อาเซียน มุ่งสู่โอลิมปิก
“ชัยวุฒิ” เผยทัพอีสปอร์ตไทยอันดับ 1อาเซียน มุ่งสู่โอลิมปิก
รมว.ดิจิทัลเพื่อเศรษฐกิจเเละสังคมชื่นชมทัพกีฬาอีสปอร์ตไทยยกอันดับ1อาเซียนพร้อมสู่เวทีโอลิมปิกเน้นสนับสนุนเด็กรุ่นใหม่เล่นเกมส์เเบบมีอนาคตสู่อาชีพใหม่ของโลกออนไลน์
นายชัยวุฒิธนาคมานุสรณ์รมว.ดิจิทัลเพื่อเศรษฐกิจเเละสังคม(ดีอีเอส)พร้อมด้วยนายเอกสิทธิ์คุณานันกุลเลขานุการรัฐมนตรีและนายนิกรเดชพลางกูรเอกอัครราชทูตไทยประจํากรุงฮานอยประเทศเวียดนามเดินทางไปให้กําลังใจทัพนักกีฬาอีสปอร์ตไทยณ.ศูนย์ประชุมเเห่งชาติฮานอยพร้อมชมการเเข่งขันเกมส์RoVซึ่งปรากฏว่าไทยชนะฟิลิปปินส์เเละเข้าไปชิงเเชมป์เหรียญทองกับเจ้าภาพเวียดนาม หลังจบการเเข่งนายชัยวุฒิได้กล่าวชื่นชมทัพนักกีฬาไทยเยาวชนคนรุ่นใหม่ประกอบด้วยนายธนาสมบูรณ์พร้อมด้วยนายพสุเย็นสบาย
นายภัคพลแซ่ท่อง นายพีรวัสเปียชาตินายโทนี่เอกพงศ์โกรอฮอเนน นายสรรเพชรมารัตน์เเละนายสรวิชญมหาวนากูลซึ่งทั้งหมดเป็นนักกีฬาArena of Valorเข้ารอบเป็นที่1ของสายกับเวียดนามรอลุ้นเหรียญทองต่อไป นอกจากนี้ยังได้กล่าวขอบคุณเเละชื่นชมทีมสมาคมเเละผู้ฝึกสอนกีฬาอีสปอร์ตนําโดยสันติโหลทองนายกสมาคมที่คอยให้การสนับสนุนเเละส่งเสริมกีฬาของคนรุ่นใหม่
“ผมมองว่ากีฬาดังกล่าวเป็นอีกชนิดกีฬาที่เด็กไทยมีโอกาสที่จะก้าวไปสู่เวทีนานาชาติอย่างโอลิมปิกรัฐบาลต้องส่งเสริมสนับสนุนอย่างถูกทาง ซึ่งขณะนี้ในอาเซียนและเอเชียไทยถือว่าเป็นเเถวหน้าไม่เเพ้ชาติใดทางกระทรวงดิจิทัลฯจึงอยากที่จะสนับสนุนเเละส่งเสริมให้กีฬาชนิดนี้เติบโตเเละนําชื่อเสียงมาสู่ประเทศไทยเพราะนี่ไม่ใช่เเค่กีฬาเเละยังเป็นการสร้างอาชีพใหม่ๆเเละสร้างเศรษฐกิจดิจิทัลให้เกิดควบคู่กันไปด้วยหากเราส่งเสริมเเละพัฒนาให้ถูกทางให้ทันต่อการเปลี่ยนแปลงการเดินทางมาเวียดนามในครั้งนี้ก็เป็นส่วนหนึ่งที่ทําให้เห็นว่าประเทศอื่นๆก็กําลังตื่นตัวเเละให้ความสําคัญกับเทคโนโลยีดิจิทัลไม่แพ้ประเทศไทย”นายชัยวุฒิกล่าว
***********
รัฐบาลไทย-ข่าวทำเนียบรัฐบาล-กอช. เชิญชวนลูกๆ มอบของขวัญเป็นเงินออมให้คนในครอบครัว เนื่องในโอกาสเทศกาลปีใหม่ไทย
วันจันทร์ที่ 11 เมษายน 2565
กอช. เชิญชวนลูกๆ มอบของขวัญเป็นเงินออมให้คนในครอบครัว เนื่องในโอกาสเทศกาลปีใหม่ไทย
กอช. จัดโปรโมชัน “แอปดีมีคืน” เชิญชวนลูกๆ มอบของขวัญปีใหม่ไทยให้คนในครอบครัว โดยมอบเป็นเงินออมกับ กอช. เพียงสมัครสมาชิกผ่านแอป กอช. จํานวน 100 บาท พร้อมรับเงินสมทบเพิ่มจากรัฐสูงสุด 100% หรือไม่เกิน 1,200 บาทต่อปี ตามช่วงอายุของสมาชิกในเดือนถัดไป
กองทุนการออมแห่งชาติ หรือ กอช. จัดโปรโมชัน “แอปดีมีคืน” เชิญชวนลูกๆ มอบของขวัญปีใหม่ไทยให้คนในครอบครัว โดยมอบเป็นเงินออมกับ กอช. เพียงสมัครสมาชิกผ่านแอป กอช. จํานวน 100 บาท พร้อมรับเงินสมทบเพิ่มจากรัฐสูงสุด 100% หรือไม่เกิน 1,200 บาทต่อปี ตามช่วงอายุของสมาชิกในเดือนถัดไป และรับคูปองส่วนลดมูลค่า 50 บาท ผู้ที่สนใจตรวจสอบสิทธิ์ได้ที่ผ่านแอปพลิเคชัน “กอช.” สอบถามข้อมูลเพิ่มเติม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. จัดโปรโมชัน “แอปดีมีคืน” เชิญชวนลูกๆ มอบของขวัญปีใหม่ไทยให้คนในครอบครัว โดยมอบเป็นเงินออมกับ กอช. เพียงสมัครสมาชิกผ่านแอปพลิเคชัน กอช. จํานวน 100 บาท พร้อมรับเงินสมทบเพิ่มจากรัฐ สูงสุด 100% หรือไม่เกิน 1,200 บาทต่อปี ตามช่วงอายุของสมาชิกในเดือนถัดไป และรับคูปองส่วนลด (M-Coupon) มูลค่า 50 บาท สามารถนําไปซื้อสินค้าที่ร่วมรายการในร้านเซเว่น – อีเลฟเว่น ทุกสาขาทั่วประเทศ (เงื่อนไขเป็นไปตามที่ กอช. กําหนด)
สําหรับผู้ที่มีสิทธิสมัครต้องมีสัญชาติไทย อายุ 15 – 60 ปี เป็นผู้ประกอบอาชีพอิสระ หรือไม่มีสวัสดิการบํานาญจากรัฐ ตรวจสอบสิทธิพร้อมสมัครสมาชิก และส่งเงินออมสะสม ได้ที่แอปพลิเคชัน กอช. สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-กระทรวงแรงงานเชิญผู้แทนฝ่ายนายจ้าง ลูกจ้าง ผู้มีสิทธิลงคะแนนฯ ไปใช้สิทธิเลือกตั้งคณะกรรมการไตรภาคี 23 มกราคม นี้
วันศุกร์ที่ 21 มกราคม 2565
กระทรวงแรงงานเชิญผู้แทนฝ่ายนายจ้าง ลูกจ้าง ผู้มีสิทธิลงคะแนนฯ ไปใช้สิทธิเลือกตั้งคณะกรรมการไตรภาคี 23 มกราคม นี้
กระทรวงแรงงาน โดยกรมสวัสดิการและคุ้มครองแรงงาน เชิญผู้แทนฝ่ายนายจ้าง และผู้แทนฝ่ายลูกจ้าง ผู้มีสิทธิลงคะแนนฯ ใช้สิทธิเลือกตั้งคณะกรรมการไตรภาคี 2 คณะ ที่กระทรวงแรงงาน ในวันอาทิตย์ที่ 23 มกราคม นี้
นายนิยม สองแก้ว อธิบดีกรมสวัสดิการและคุ้มครองแรงงานกล่าวว่ากรมสวัสดิการและคุ้มครองแรงงาน จัดให้มีการเลือกตั้งผู้แทนฝ่ายนายจ้างและผู้แทนฝ่ายลูกจ้างในคณะกรรมการตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ.2554จํานวน 2 คณะได้แก่ คณะกรรมการความปลอดภัย อาชีวอนามัย และสภาพแวดล้อมในการทํางาน และคณะกรรมการบริหารกองทุนความปลอดภัย อาชีวอนามัย และสภาพแวดล้อมในการทํางาน ในวันอาทิตย์ที่ 23 มกราคม 2565 ระหว่างเวลา 09.00 - 15.00 น. ณ บริเวณโถงชั้นล่าง อาคารกระทรวงแรงงาน ถนนมิตรไมตรี เขตดินแดง กรุงเทพมหานคร โดยเลือกตั้งคณะกรรมการความปลอดภัย อาชีวอนามัย และสภาพแวดล้อมในการทํางาน ฝ่ายนายจ้างและฝ่ายลูกจ้าง ฝ่ายละ 8 คน มีผู้สมัครเข้ารับการเลือกตั้ง ฝ่ายนายจ้าง จํานวน 11 คน ฝ่ายลูกจ้าง จํานวน 16 คน และเลือกตั้งคณะกรรมการบริหารกองทุนความปลอดภัย อาชีวอนามัย และสภาพแวดล้อมในการทํางาน ฝ่ายนายจ้างและฝ่ายลูกจ้าง ฝ่ายละ 5 คน มีผู้สมัครเข้ารับการเลือกตั้ง ฝ่ายนายจ้าง จํานวน 9 คน ฝ่ายลูกจ้าง จํานวน 9 คน
ทั้งนี้ มีสมาคมนายจ้าง รัฐวิสาหกิจ และสหภาพแรงงาน เสนอชื่อผู้แทนเป็นผู้ลงคะแนนเลือกตั้งฯ คณะกรรมการความปลอดภัย อาชีวอนามัย และสภาพแวดล้อมในการทํางาน ฝ่ายนายจ้าง จํานวน 111 คน ฝ่ายลูกจ้าง จํานวน 215 คน และคณะกรรมการบริหารกองทุนความปลอดภัย อาชีวอนามัย และสภาพแวดล้อมในการทํางาน ฝ่ายนายจ้าง จํานวน 114 คน ฝ่ายลูกจ้าง จํานวน 212 คน จึงขอเชิญผู้มีสิทธิลงคะแนนฯ ไปใช้สิทธิเลือกตั้งตามวัน เวลา และสถานที่ดังกล่าวโดยพร้อมเพรียงกัน ซึ่งสามารถตรวจสอบรายชื่อผู้สมัครรับเลือกตั้งและผู้มีสิทธิลงคะแนนเลือกตั้งได้ที่ สํานักแรงงานสัมพันธ์ กรมสวัสดิการและคุ้มครองแรงงาน เว็บไซด์ http://relation.labour.go.th หรือ www.labour.go.th0 2660 2164-5
รัฐบาลไทย-ข่าวทำเนียบรัฐบาล-กรมแพทย์แผนไทยฯ ยืนยัน ฟ้าทะลายโจร ป้องกันป่วยโควิดรุนแรงได้
วันอังคารที่ 10 สิงหาคม 2564
กรมแพทย์แผนไทยฯ ยืนยัน ฟ้าทะลายโจร ป้องกันป่วยโควิดรุนแรงได้
....
อธิบดีกรมการแพทย์แผนไทยและการแพทย์ทางเลือก เผยงานวิจัยฟ้าทะลายโจรรักษาโควิด-19 ที่อยู่ระหว่างเสนอตีพิมพ์ในวารสารวิชาการนานาชาติ ไม่ได้ถูกปฏิเสธ เพียงแต่นักวิจัยไทยขอนํากลับมาแก้ไขเรื่องค่าสถิติที่คํานวณได้ให้ชัดเจน เพื่อความสมบูรณ์ก่อนตีพิมพ์เผยแพร่
.
สําหรับผลการศึกษาวิจัยเปรียบเทียบการใช้สมุนไพรฟ้าทะลายโจรของกรมการแพทย์แผนไทยฯ พบว่า กลุ่มที่ได้รับสารสกัดฟ้าทะลายโจร 29 ราย ไม่พบอาการปอดอักเสบทั้งหมด แม้จะยังมีเชื้อไวรัสอยู่บ้างเพียง 10 ราย แสดงให้เห็นว่ามีแนวโน้มได้ผลดี ลดความรุนแรงของโรคไม่ให้ถึงขั้นมีปอดอักเสบ และไม่พบผลกระทบเรื่องตับ ไต และระบบเลือด จึงถือว่ามีความปลอดภัย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. กำชับทุกพื้นที่สำรวจเหตุผลไม่รับวัคซีนโควิด ก่อนปรับกลยุทธ์จูงใจรับวัคซีนให้ได้ตามเป้า
วันจันทร์ที่ 22 พฤศจิกายน 2564
สธ. กําชับทุกพื้นที่สํารวจเหตุผลไม่รับวัคซีนโควิด ก่อนปรับกลยุทธ์จูงใจรับวัคซีนให้ได้ตามเป้า
กระทรวงสาธารณสุขกําชับทุกพื้นที่เร่งสํารวจความคิดเห็นประชาชนที่ไม่ยอมฉีดวัคซีนโควิด 19 เพื่อนํามาปรับกลยุทธ์จูงใจให้เข้ารับวัคซีนเพื่อให้เป็นไปตามเป้าหมาย 100 ล้านโดส เดินหน้าเปิดประเทศปลอดภัย
กระทรวงสาธารณสุขกําชับทุกพื้นที่เร่งสํารวจความคิดเห็นประชาชนที่ไม่ยอมฉีดวัคซีนโควิด 19 เพื่อนํามาปรับกลยุทธ์จูงใจให้เข้ารับวัคซีนเพื่อให้เป็นไปตามเป้าหมาย 100 ล้านโดส เดินหน้าเปิดประเทศปลอดภัยเผยแนวโน้มสถานการณ์เริ่มคงที่ ป่วยหนักลดลง ยังต้องเฝ้าระวังคลัสเตอร์ต่าง ๆ และกลุ่มเสี่ยงต่อเนื่องถึงสิ้นปี
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์โควิด 19 ขณะนี้มีแนวโน้มผู้ติดเชื้อยืนยันคงที่ ขณะที่ผู้ป่วยอาการหนักลดลง ผู้เสียชีวิตยังอยู่ในหลักสิบราย โดยจังหวัดที่มีแนวโน้มต้องจับตามองเป็นพิเศษมี 13 จังหวัด แบ่งเป็น 1.ติดเชื้อเฉลี่ยเกิน 100 รายต่อวัน และผลตรวจ ATK มากกว่า 5% มี 5 จังหวัด ได้แก่ สงขลา ตรัง สุราษฎร์ธานี กระบี่ และนครศรีธรรมราช 2.ติดเชื้อรายวันเฉลี่ยเกิน 100 รายต่อวัน และผลตรวจ ATK พบน้อยกว่า 5% มี 3 จังหวัด ได้แก่ ขอนแก่น สระแก้ว และนครราชสีมา และ 3.ติดเชื้อเฉลี่ย 50-100 รายต่อวัน มี 5 จังหวัด ได้แก่ สระบุรี อุบลราชธานี อุดรธานี กาญจนบุรี และประจวบคีรีขันธ์ทั้งนี้ ปัจจัยการติดเชื้อในช่วงนี้ส่วนใหญ่มาจากในชุมชน ครอบครัว กิจกรรมเสี่ยง ได้แก่ งานศพ งานบุญ งานเลี้ยงสังสรรค์ และสถานที่เสี่ยง ได้แก่ ตลาด แคมป์คนงาน โรงงาน เรือนจํา โรงเรียน ซึ่งหลายจังหวัดพบเป็นคลัสเตอร์ ในสถานที่มีแรงงานต่างด้าว ดังนั้น จึงต้องเฝ้าระวังปัจจัยเสี่ยงดังกล่าว และจับตาดูแนวโน้มผู้ติดเชื้อหลังงานลอยกระทง จนถึงเดือนธันวาคม เนื่องจากเป็นช่วงไฮซีซั่นมีนักท่องเที่ยวเดินทางเข้าประเทศจํานวนมากขึ้น โดยเฉพาะจากยุโรปซึ่งพบการติดเชื้อสูงขึ้น
นายแพทย์เกียรติภูมิ กล่าวต่อว่า สําหรับการเตรียมการเปิดประเทศให้ทุกจังหวัดจัดทําแผนปฏิบัติการเน้นกํากับติดตามมาตรการ VUCA คือ V: Vaccine นําประชาชนเข้ารับการฉีดวัคซีนให้ได้มากที่สุด โดยเฉพาะในกลุ่ม 608 โดยจัดบริการทั้งในและนอกสถานพยาบาล ศูนย์ดูแลผู้สูงอายุ จัดลงทะเบียน แรงงานต่างด้าวในชุมชน รวมถึงให้ อสม.ช่วยค้นหาเชิงรุก U: Universal Prevention ป้องกันตัวเองตลอดเวลา C : Covid Free Setting สถานที่บริการมีความพร้อม ผู้ให้บริการฉีดวัคซีนครบ และ A: ATK เฝ้าระวังและตรวจหาเชื้อในกลุ่มเสี่ยง รวมถึงเฝ้าระวังชุมชนหนาแน่น และมีแรงงานต่างด้าว นอกจากนี้ให้ทุกพื้นที่ช่วยสํารวจรวบรวมประเด็น เหตุผลที่คนไม่ยอมฉีดวัคซีน เพื่อนํามาปรับกลยุทธ์ อบรมทีมเชิงรุกในการให้ข้อมูลจูงใจให้เข้ารับวัคซีนให้เป็นไปตามเป้าหมาย 100 ล้านโดส
****************************** 22 พฤศจิกายน 2564
รัฐบาลไทย-ข่าวทำเนียบรัฐบาล-นฤมล เร่งช่วยเหลือแคมป์คนงานตกสำรวจ บรรเทาภัยโควิด-19
วันจันทร์ที่ 26 กรกฎาคม 2564
นฤมล เร่งช่วยเหลือแคมป์คนงานตกสํารวจ บรรเทาภัยโควิด-19
- -
วันที่ 26 กรกฎาคม 2564ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานเปิดเผยว่า วันนี้ได้มอบหมายให้ทีมงานลงพื้นที่มอบข้าวกล่องให้แก่แคมป์คนงานก่อสร้างที่ได้รับผลกระทบอันเนื่องมาจากการสั่งปิดแคมป์คนงาน ตามมาตรการควบคุมการแพร่ระบาดของโควิด-19 เพื่อร่วมเป็นส่วนหน่ึงในการบรรเทาความเดือดร้อน ซึ่งในวันนี้ได้ให้ทีมงานนําข้าวกล่องไปมอบให้แคมป์ก่อสร้าง 3 แห่ง ได้แก่ แห่งที่ 1 บริษัท บริษัท เนาวรัตน์พัฒนาการ จํากัด (มหาชน) บริวณซอยลาดพร้าว 112 แห่งที่ 2 บริษัท ยูเวิร์ค999 จํากัด บริเวณซอยวัชรพล 18 และแห่งที่ 3 บริษัท สยามพาร์คบางกอก จํากัด โครงการบางกอกเวิลด์ (สวนสยาม)
รมช.แรงงานกล่าวเพิ่มเติมว่า ทราบรายงานจากทีมงานว่าแคมป์คนงาน บริษัท ยูเวิร์ด999 จํากัด ซอยวัชรพล 18 แขวง คลองถนน เขตสายไหม ยังไม่เคยมีเจ้าหน้าที่จากหน่วยงานรัฐนําข้าวกล่องไปมอบให้ มีเพียงแค่ธารน้ําใจจากบุคคลเพียงไม่กี่รายเท่านั้น ซึ่งในบางครั้งไม่เพียงพอ โดยปกตินายจ้างจะเป็นผู้จัดสรรอาหารมาให้คนงาน ณ แคมป์ก่อสร้าง แต่เนื่องจากนายจ้างนําอาหารมาให้เป็นหม้อ และให้คนงานตักอาหารแบ่งกันเอง ทําให้ไม่เพียงพอต่อจํานวนคนงาน จึงต้องทําอาหารเองเพิ่มเติมกันเอง เช่น เก็บผักบุ้งในแคมป์มาทําอาหาร เป็นต้น ในส่วนนี้ตนเองจะได้ประสานความร่วมมือกับหน่วยงานที่เกี่ยวข้อง เพื่อให้การช่วยเหลือและบรรเทาความเดือดร้อนต่อไป
แคมป์คนงานดังกล่าวฯ มีทั้งแรงงานไทยและแรงงานต่างด้าว มีหญิงตั้งครรภ์ 5 คน เด็กแรกเกิด 2 คน ทารก 3 คน และเด็กพิการ 1 คน ซึ่งแคมป์คนงานนี้ยังมีความต้องการได้รับการสนับสนุนเครื่องใช้อุปโภคและบริโภค เช่น ข้าวสาร อาหารแห้ง ยาสามัญเบื้องต้น แพมเพิส น้ําดื่ม นมผง หน้ากากอนามัย แอลกอฮอล์ เป็นต้น ในส่วนของสถานการณ์ด้านโควิด-19 ไม่พบผู้ติดเชื้อในแคมป์คนงานแห่งนี้ ซึ่งได้ทําการตรวจหาเชื้อครั้งล่าสุดไปเมื่อวันที่ 24 กรกฎาคม 2564 และคนงานส่วนหนึ่งได้รับการฉีดวัคซีนเป็นที่เรียบร้อยแล้ว
“ขอเป็นกําลังใจให้ทุกฝ่ายในการช่วยเหลือพี่น้องแรงงานร่วมกัน ยังมีอีกหลายแคมป์ที่ขาดโอกาสและยังคงต้องการได้รับการช่วยเหลือ หากมีข้อมูลใด ๆ ที่เป็นประโยชน์สามารถแจ้งผ่านมายังกระทรวงแรงงานได้ เพื่อร่วมเป็นส่วนหนึ่งในการช่วยเหลือพี่น้องแรงงาน” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-นายกรัฐมนตรีสั่ง สคบ. ทำงานเชิงรุก ตรวจสอบรายการขายสินค้าผ่านทีวี กำชับ อย. รวมถึงหน่วยงานดูแลมาตรฐานผลิตภัณฑ์สินค้าติดตามคุณภาพไม่ให้กระทบสุขภาพประชาชน
วันพุธที่ 8 กันยายน 2564
นายกรัฐมนตรีสั่ง สคบ. ทํางานเชิงรุก ตรวจสอบรายการขายสินค้าผ่านทีวี กําชับ อย. รวมถึงหน่วยงานดูแลมาตรฐานผลิตภัณฑ์สินค้าติดตามคุณภาพไม่ให้กระทบสุขภาพประชาชน
นายกรัฐมนตรีสั่ง สคบ. ทํางานเชิงรุก ตรวจสอบรายการขายสินค้าผ่านทีวี กําชับ อย. รวมถึงหน่วยงานดูแลมาตรฐานผลิตภัณฑ์สินค้าติดตามคุณภาพไม่ให้กระทบสุขภาพประชาชน
วันที่ 8 ก.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีข้อห่วงใยต่อกรณีที่ขณะนี้ได้มีรายการขายสินค้าผ่อนช่องทางสื่อสารต่างๆ จํานวนมากโดยเฉพาะทางทีวีดิจิทัล ทั้งเครื่องใช้ในบ้าน เครื่องสําอาง อาหารเสริม
ทั้งนี้ แม้จะเป็นทางเลือกในการซื้อสินค้าให้ประชาชน ในช่วงต้องที่ต้องใช้ชีวิตอยู่ที่บ้านมากขึ้นเนื่องจากสถานการณ์แพร่ระบาดของโรคโควิด-19 แต่พบว่าการนําเสนอสินค้าบางรายการมีลักษณะแจ้งสรรพคุณที่อาจเกินความจริง จึงได้สั่งการสํานักงานคณะกรรมการคุ้มครองผู้บริโภค (สคบ.) มีการพิจารณา ตรวจสอบว่า รายการต่างๆ มีลักษณะการโฆษณาเกินจริงหรือไม่ โดยให้ทํางานในเชิงรุก โดยไม่ต้องรอให้ประชาชนมาร้องเรียนเท่านั้น
น.ส.ไตรศุลี กล่าวว่า นายกรัฐมนตรียังได้มอบหมายให้องค์การอาหารและยา(อย.) รวมถึงหน่วยงานที่ดูแลด้านมาตรฐานผลิตภัณฑ์สินค้าอุตสาหกรรม เช่น สมอ. ได้ร่วมตรวจสอบด้วยว่า สินค้าที่มีการนําเสนอขายผ่านรายการส่งเสริมการขายต่างๆ นั้นเป็นสินค้าได้มาตรฐาน ผ่านการรับรองตรวจสอบแล้วหรือไม่ เพื่อให้ประชาชนได้รับสินค้าที่มีคุณภาพ ได้มาตรฐาน และไม่กระทบต่อสุขภาพ
“ในช่วงที่ประชาชน work from home ต้องใช้ชีวิตที่บ้านมากขึ้น การซื้อของผ่านทางออนไลน์ หรือจากรายการทีวีที่จัดรายการส่งเสริมการขายต่างๆ ก็มีมากขึ้นด้วย นายกรัฐมนตรีท่านห่วงใยในเรื่องนี้ จึงให้หน่วยงานที่เกี่ยวข้องร่วมกันทํางานเชิงรุกไม่ว่าจะเป็น สคบ. อย. สมอ. ให้ตรวจสอบว่าสินค้าที่เสนอขายกันไม่ได้มีการโฆษณาเกินจริง และได้มาตรฐาน เป้าหมายคือดูแล ปกป้องสุขภาพของประชาชนเป็นสําคัญ” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รองปลัดฯ วรวรรณ ลงพื้นที่ปทุมธานีตรวจเยี่ยมสถานประกอบการที่ปฎิบัติตามมาตรการ Bubble and Seal บริษัท ลูเมนตั้ม อินเตอร์เนชั่นแนล (ประเทศไทย) จำกัด
วันพฤหัสบดีที่ 19 สิงหาคม 2564
รองปลัดฯ วรวรรณ ลงพื้นที่ปทุมธานีตรวจเยี่ยมสถานประกอบการที่ปฎิบัติตามมาตรการ Bubble and Seal บริษัท ลูเมนตั้ม อินเตอร์เนชั่นแนล (ประเทศไทย) จํากัด
ตรวจเยี่ยมสถานประกอบการตามแนวทางมาตรการ Bubble and Seal และ Factory Isolation ภายในสถานประกอบการ
วันนี้ (19 สิงหาคม 2564) นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่จังหวัดปทุมธานี ตรวจเยี่ยมสถานประกอบการตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 ของบริษัท ลูเมนตั้ม อินเตอร์เนชั่นแนล (ประเทศไทย) จํากัด ประกอบธุรกิจให้บริการด้าน การผลิตอุปกรณ์สื่อสารข้อมูลที่ใช้ในการส่งสัญญาณอิเล็กทรอนิกส์ไปตามสายหรือออกอากาศ เพื่อศึกษาแลกเปลี่ยนแนวทางการรับมือกับสถานการณ์การแพร่ระบาดของโรคติดเชื้อไวรัสโคโรนา 2019 ที่กําลังระบาดหนักในพื้นที่กลุ่มโรงงานอุตสาหกรรม ตามแนวทางมาตรการ Bubble and Seal และ Factory Isolation ภายในสถานประกอบการ เพื่อให้เหมาะสมกับโรงงานทุกขนาด
โดยมีนายเศรษฐรัชต์ เลือดสกุล อุตสาหกรรมจังหวัดปทุมธานี นางพงษ์ศิริ วรรณศรี ผู้อํานวยการกองตรวจราชการ สํานักงานปลัดกระทรวงอุตสาหกรรม ร่วมด้วย ณ บริษัท ลูเมนตั้ม อินเตอร์เนชั่นแนล (ประเทศไทย) จังหวัดปทุมธานี
รัฐบาลไทย-ข่าวทำเนียบรัฐบาล-“สาธิต” เผย ยังไม่สรุปเลื่อนปลด “โควิด” จากฉุกเฉินวิกฤต 1 เม.ย. อยู่ระหว่างหารือเพิ่มเติม
วันจันทร์ที่ 14 กุมภาพันธ์ 2565
“สาธิต” เผย ยังไม่สรุปเลื่อนปลด “โควิด” จากฉุกเฉินวิกฤต 1 เม.ย. อยู่ระหว่างหารือเพิ่มเติม
รัฐมนตรีช่วยว่าการกระทรวงสาธารณสุข เผย ได้หารือกับรองนายกรัฐมนตรีและรัฐมนตรีว่าการกระทรวงสาธารณสุขแล้ว ยังไม่ได้ข้อสรุปเลื่อนปลด “โควิด” จากโรคฉุกเฉินวิกฤตเป็น 1 เมษายนหรือไม่ แต่ได้รับมอบหมายให้หารือเพิ่มเติม
รัฐมนตรีช่วยว่าการกระทรวงสาธารณสุข เผย ได้หารือกับรองนายกรัฐมนตรีและรัฐมนตรีว่าการกระทรวงสาธารณสุขแล้ว ยังไม่ได้ข้อสรุปเลื่อนปลด “โควิด” จากโรคฉุกเฉินวิกฤตเป็น 1 เมษายนหรือไม่ แต่ได้รับมอบหมายให้หารือเพิ่มเติม ทั้งข้อดี ข้อเสีย ผลกระทบ ประกันภัย ผู้ป่วยโควิดที่มีโรคร่วม จํานวนผู้ติดเชื้อ และสื่อสารทําความเข้าใจเรื่องการไปรับการรักษาในโรงพยาบาลตามสิทธิ
วันนี้ (14 กุมภาพันธ์ 2565) ที่โรงแรงพูลแมน ซอยรางน้ํา กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์กรณีเสนอให้เลื่อนปลดโรคโควิด 19 จากโรคฉุกเฉินวิกฤต (UCEP) จากวันที่ 1 มีนาคม เป็นวันที่ 1 เมษายน 2565 ว่า ได้หารือกับ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขแล้ว ซึ่งได้มอบหมายให้ตนประชุมหารือกับ นพ.เกียรติภูมิ วงศ์รจิต ปลัดกระทรวงสาธารณสุข นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ นพ.สมศักดิ์ อรรฆศิลป์ อธิบดีกรมการแพทย์ และ นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) เพื่อพิจารณาประเด็นที่เกี่ยวข้องอย่างรอบด้าน
“ขณะนี้ยังไม่มีการประกาศปลดโควิดจากโรคฉุกเฉินวิกฤต อยู่ระหว่างการร่างประกาศ ซึ่งเดิมสถานการณ์การติดเชื้อไม่สูงมาก แต่หลังจากเทศกาลตรุษจีนผู้ติดเชื้อมีแนวโน้มเพิ่มขึ้น หากประชาชนยังไม่ได้รับทราบข้อมูลมากพอ อาจเกิดปัญหาเมื่อไปรับบริการได้ จึงต้องใช้เวลาในการสื่อสารให้ประชาชนเข้าใจว่า เมื่อประกาศยกเลิกUCEP โควิด ต้องไปรับการรักษาที่โรงพยาบาลตามสิทธิ หากไปโรงพยาบาลเอกชนที่ไม่ได้อยู่ในสิทธิต้องรับผิดชอบค่าใช้จ่ายเอง เหมือนกับการรักษาโรคอื่น ๆ ตามปกติ” ดร.สาธิตกล่าว
ดร.สาธิตกล่าวต่อว่า นอกจากนี้ ยังต้องหารือเรื่องอื่น ๆ ด้วย ทั้งปัญหาการตีความประกันภัย อัตราการครองเตียง ที่ต้องคํานึงถึงผู้ติดเชื้อโควิดที่มีโรคร่วม เช่น มะเร็ง ซึ่งแม้จะไม่มีอาการแต่มีความจําเป็นต้องใช้เตียงที่มีศักยภาพ และหากมีการติดเชื้อสูงขึ้นอาจยังต้องใช้ศักยภาพของโรงพยาบาลเอกชนด้วย รวมถึงกรณีพื้นที่ กทม.ผู้ที่อยู่อาคารชุดหรือคอนโด หากนิติบุคคลไม่ให้กักตัว ก็อาจต้องไปใช้บริการโรงพยาบาลเอกชนที่มีฮอสปิเทล จึงควรต้องมีเป็นทางเลือกโดยไม่เสียค่าใช้จ่าย ซึ่งถ้าได้ข้อสรุปแล้วจะเสนอให้รองนายกรัฐมนตรีและรัฐมนตรีว่าการกระทรวงสาธารณสุขสื่อสารกับประชาชนต่อไป
************************************* 14 กุมภาพันธ์ 2565
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมนายกรัฐมนตรีเซ็นคำสั่งปลด ร.อ.ธรรมนัส พรหมเผ่า รมช.เกษตรฯ
วันศุกร์ที่ 3 กันยายน 2564
โฆษกดีอีเอสเตือนอย่าหลงเชื่อข่าวปลอมนายกรัฐมนตรีเซ็นคําสั่งปลด ร.อ.ธรรมนัส พรหมเผ่า รมช.เกษตรฯ
โฆษกดีอีเอสเตือนอย่าหลงเชื่อข่าวปลอมนายกรัฐมนตรีเซ็นคําสั่งปลด ร.อ.ธรรมนัส พรหมเผ่า รมช.เกษตรฯ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ข่าวสารเกี่ยวกับเรื่องนายกรัฐมนตรีเซ็นคําสั่งปลดร.อ.ธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์ ทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับสํานักงานปลัดกระทรวงเกษตรและสหกรณ์กระทรวงเกษตรและสหกรณ์พบว่าประเด็นดังกล่าวนั้นเป็นข้อมูลเท็จ
จากกรณีที่มีข่าวลือแพร่สะพัดโดยระบุว่านายกรัฐมนตรีเซ็นคําสั่งปลดร.อ.ธรรมนัส พรหมเผ่ารมช.เกษตรฯแล้วทางสํานักงานปลัดกระทรวงเกษตรและสหกรณ์กระทรวงเกษตรและสหกรณ์ได้ชี้แจงข้อเท็จจริงว่าเรื่องดังกล่าวไม่เป็นความจริงโดยจากการดําเนินการตรวจสอบล่าสุดพบว่าไม่มีคําสั่งของนายกรัฐมนตรีในเรื่องดังกล่าวตามที่สื่อต่างๆกล่าวอ้างกัน
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากสํานักงานปลัดกระทรวงเกษตรและสหกรณ์กระทรวงเกษตรและสหกรณ์สามารถติดตามได้ที่เว็บไซต์ www.opsmoac.go.thหรือโทร. 02-281-5884นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
************
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม แถลงกรณีเรือคลองแสนแสบปรับขึ้นราคา
วันอังคารที่ 11 มกราคม 2565
กรมเจ้าท่า กระทรวงคมนาคม แถลงกรณีเรือคลองแสนแสบปรับขึ้นราคา
...
ตามที่ได้มีการเสนอข่าวเรือคลองแสนแสบปรับขึ้นราคาอีก 1 บาท และจะมีผลตั้งแต่วันที่ 14 มกราคม 2565 นั้น กรมเจ้าท่า กระทรวงคมนาคม ขอชี้แจงจากเดิมในสถานการณ์ปกติจะมีประกาศคณะกรรมการเรือประจําทาง ปี 2559 กําหนดให้ค่าโดยสารสามารถปรับขึ้นลงตามอัตราราคาน้ํามัน ซึ่งในเดือนมีนาคม 2563 ที่ผ่านมา ราคาน้ํามันอยู่ที่ 24 บาท และมีอัตราค่าโดยสารของเส้นทางคลองแสนแสบ เริ่มต้นที่ 8 บาท แต่ด้วยสถานการณ์ในช่วงการแพร่ระบาดของโรคติดเชื้อไวรัส COVID-19 รัฐบาลได้ขอความร่วมมือประชาชนให้ปฏิบัติงานอยู่ที่บ้านและขอความร่วมมือลดการเดินทางโดยไม่จําเป็น ส่งผลให้ยอดผู้โดยสารเรือคลองแสนแสบ ลดลงอย่างมาก เหลือเพียงร้อยละ 10 ต่อวัน ทําให้การเดินเรือประจําทางประสบภาวะขาดทุนอย่างหนักและไม่สามารถเดินเรือได้ตามปกติ
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า จากกรณีดังกล่าว บริษัท ครอบครัวขนส่ง จํากัด ผู้ดูแลการให้บริการเรือคลองแสนแสบ ได้ประสานและขออนุญาตกรมเจ้าท่า ปรับขึ้นราคาจากเดิมเริ่มต้นที่ 8 บาท ปรับเป็นเริ่มต้นที่ 9 บาท ตามประกาศกรมเจ้าท่าที่ 68/2563 เรื่อง กําหนดอัตราค่าโดยสารเรือกลประจําทางในเขตกรุงเทพมหานครและปริมณฑลเป็นการเฉพาะและชั่วคราวตามประกาศสถานการณ์ฉุกเฉิน โดยก่อนหน้านี้ บริษัท ครอบครัวขนส่ง จํากัด ให้ความร่วมมือไม่ปรับขึ้นค่าโดยสารเพื่อช่วยลดภาระของผู้โดยสาร แต่จากสถานการณ์ปัจจุบันราคาน้ํามันปรับสูงขึ้นเกินกว่าลิตรละ 25 บาท และตามเกณฑ์กรอบอัตราค่าโดยสารที่กรมเจ้าท่าได้กําหนดไว้ จึงสามารถจัดเก็บ ได้ที่ 9 บาท เป็นราคาที่สอดคล้องตรงกับประกาศกรมเจ้าท่าที่ 68/2563 ทั้งนี้ การเก็บค่าบริการเริ่มต้นเพิ่มอีก 1 บาทจะช่วยให้ผู้ให้บริการสามารถเดินเรือประจําทางได้ตามกฎหมายที่กําหนดไว้ และกรมเจ้าท่าจะพยายามหาแนวทางในการแก้ไขปัญหากับภาคส่วนต่างๆที่เกี่ยวข้องเพื่อลดผลกระทบกับประชาชนให้น้อยที่สุด และหากสถานการณ์ปรับเปลี่ยนหรือราคาน้ํามันปรับลดลง จะให้ผู้ประกอบการปรับลดอัตราค่าโดยสารลง เพื่อให้กระทบกับประชาชนที่เดินทางสัญจรทางน้ําน้อยที่สุด